โบรกฯฟัน! ได้จังหวะซื้อช่วง SET ย่อตัวเก็งกำไร 3 กลุ่มร้อน 4 บจ.น่าลงทุนข้ามปี
โบรกฯฟันธง ได้จังหวะซื้อช่วง SET ย่อตัว จากความกังวลการเลือกตั้งในสหรัฐฯ พร้อมเก็งกำไร 3 กลุ่มร้อน ชู 4 บจ.น่าลงทุนข้ามปี
7 พ.ย. 2559

บล.โนมูระ พัฒนสิน ระบุในบทวิเคราะห์ (7 พ.ย.) แนะนำกลยุทธ์การลงทุนสัปดาห์นี้ หาโอกาสซื้อจังหวะตลาดย่อตัวจากความกังวล US Election คาด SET จะฟื้นตัวเชิงบวก ไม่ว่าผู้ชนะจะเป็นใครหลังเลือกตั้ง 1 วัน แนะนํา PTT, PTTEP, STPI และหุ้นที่คาดกําไรไตรมาส 3/59 จะเติบโตโดดเด่นจากช่วงเดียวกันในปีก่อน ได้แก่ BCH, ERW, KAMART, MTLS, SPA, SALEE, CPF, NYT, PYLON, BEM รวมถึงกลุ่มที่มีปัจจัยหนุนเฉพาะตัว คือ BJC (เด่นจาก แนวโน้ม Upgrade Revision และการเข้า MSCI ซึ่งจะประกาศกลางเดือน พ.ย. 2559)
ส่วนนักลงทุนระยะกลางแนะนํา Top Picks Q4/59 Still Overweight Hedging Inflation : AP, BCH, BDMS, BJC, BRR, CPF, GLOBAL, PTT, PTTEP, TCAP รวมถึงหุ้นเด่นสําหรับการลงทุนข้ามสู่ปี 2560 แนะนํา PSTC, BRR, STPI, NYT
 
หุ้นเด่นสัปดาห์นี้
1) STPI (ราคาเป้าหมาย 15.00 บาท) : อุตสาหกรรมพ้นจุดต่ำสุด + Momentum เด่น
2) BJC (ราคาเป้าหมาย 55.00) : เก็งเข้า MSCI รอการประกาศกลางเดือน พ.ย. 2559
3) PSTC (ราคาเป้าหมาย 0.98 บาท) : หุ้น Undervalue ในกลุ่มพลังงานทางเลือก